She's on Fire is 'n opgewekte lied met 'n positiewe boodskap oor vroulikheid. My boodskap daarin is vir ons almal, myself ingesluit, en is om negatiwiteit te erken en bo dit uit te styg, om daarna te streef om onsself en mekaar beter te hanteer - al sal ons dit nie altyd 100% regkry nie. Daar is genoeg struikelblokke en denkwyses teen ons as vrouens in hierdie wêreld. Die duiweltjies op ons skouers vertel ons dat ons nie goed genoeg is nie, dat ons nie die kwaliteite in ons het van dié waarop ons jaloers is nie. Ons almal het asemrowende deugde, dapperheid en krag teenwoordig in ons, ons moet net probeer om dit raak te sien en ander mense s'n vir hulle uit te wys.
4. Ons blad is gemik daarop om sleepvoetdromers te inspireer. Watter raad het jy vir iemand met talent, maar min waagmoed?
Môre is aan niemand belowe nie. As jy 'n spook kon wees by jou eie begrafnis eendag, wat sal jy wil hoor? Het jy jou droom, jou passie uitgeleef? Was jy gelukkig? Jy leef net een keer, so as jy 'n passie en talent het, werk hard, weet dit vat tyd, verbeter jouself en "Just Do It".
5. 2020 is ‘n vol jaar, vol geleenthede wat op jou wag. Wat sal jy graag daaruit wil neem?
Ek wil net meer leer oor die bedryf, oor myself, myself verbeter en saam met NOG "amazing" mense werk.
6. Ons tema waardeur ons op die oomblik reis, saam met ons lesers, is “Persepsies” en hoe sieninge positiewe/negatiewe uitwerkings het op ons keuses en verhoudings. Watter manier van “sien” is jy dankbaar voor in jou lewe en waar sal jy graag nog wil groei?
Ek is dankbaar dat ek 'n siening het dat mens kan leer om moeilike dinge self te doen, dat mens net moet probeer, al het jy nog nie al die kennis wat die kenners het nie... 'n Area waar ek nog wil groei is om verder te leer en dat dit okay is om vir hulp te vra wanneer ek dit nodig het.
7. Wie is jou goue ondersteuners en staatmakers? Die mense wie daar vir jou is deur alles.
My liewe man Tim, my ouers en "extended"-familie wat my altyd aanmoedig en liefhet en dan natuurlik mense wat in my en my projek glo en die ekstra myl loop, soos Brad Cumming Audio en die res van die Footprint Productions span. Die talentvolle Ilse en Sean Moore, Ryan en Alison Venter met al hul hulp en aanmoediging, vriende en volgelinge wat altyd 'n boodskap van aanmoediging vir my stuur op sosiale media, die wonderlike siele wat my musiek deel met ander. Al hierdie mense saam speel 'n simfonie van energie wat my aan die gang hou, en daarvoor is ek ewig dankbaar.
8. As jy jou musiek loopbaan, tot dusver in een boodskap moes omsit, wat sou dit wees?
'n Avontuur en leerkurwe.
Publisiteit: Starburst Promotions
Unknown 01 Maart 2020 15:26